**Критеријуми за оцењивање српског језика и књижевности**

* **У току једног полугодишта ученик се оцењује најмање 4 пута од чега најмање једном усмено (Ученик треба да буде спреман за усмено одговарање на сваком часу тј. усмено испитивање се неће посебно најављивати)**
* **Писмене провере знања се структурирају на основу 3 нивоа знања (основни, средњи и напредни ниво) према стандардима. Распоред писмених провера знања се објављује на сајту школе**
* **Оцењује се и рад на пројектима ( начин излагања и презентовања, степен ангажовања и сарадње у групи)**
* **Ученици којима је потребна додатна подршка у учењу (индивидуализација и ИОП) оцењују се индивидуално у складу са својим могућностима и односом према раду**

**Бројчано (сумативно) оцењивање**

У току полугодишта ученик мора добити најмање четири оцене. Ученик може добити следеће оцене:

* две оцене на контролним задацима;
* две оцене из писмених задатака;
* две оцене на основу формативног оцењивања;
* једну на диктату/правописној вежби;
* једну на усменом одговору (наставник није дужан да га најави).

**Елементи формативног оцењивања** (по правилу се евидентирају у педагошкој свесци):

* усмени одговори;
* писмене провере до петнаест минута;
* ангажовање (степен развијености ученичке компетенције, активност на часу, успешност у групном раду, израда плаката/паноа, семинарски радови, пп презентација и друго);
* домаћи задаци.

**Критеријуми вредновања контролних задатака**

Контролни задаци су најављени и садрже питања из читања и разумевања прочитаног, књижевности, граматике и правописа.

**Задаци се структурирају на три нивоа: основни, средњи и напредни ниво.**

**Оцењивање на основу процената:**

0% - 40% = недовољан (1)

41% - 55% = довољан (2)

56% - 70% = добар (3)

71% - 85% = врло добар (4)

86% - 100% = одличан (5)

**Напомена:**

**На полугодишњим и годишњим тестовима опсег процената за оцену довољан (2) износи од 31% до 55%.**

**Критеријуми и елементи оцењивања у настави**

**српског језика и књижевности у 5. разреду**

**ОДЛИЧАН (5)**

**Књижевност**

Ученик чита са разумевањем различите врсте књижевних дела (и остале типове текстова) и потпуно самостално уме да:

* опише свој доживљај;
* одреди књижевни род и врсту;
* анализира елементе композиције (стих, строфа; фабула, поглавље, епизода; чин, сцена, појава; једночинка, радио-драма);
* одреди карактеристике народне и ауторске књижевности и да их пронађе и докаже у конкретном тексту;
* препозна стилске фигуре у тексту, као и да их користи у усменом и писменом изражавању (персонификација, поређење, ономатопеја и епитет);
* прави разлику између песника и лирског субјекта, преповедача и писца;
* аргументовано брани постављене тезе током интерпретације књижевног текста, повеже и примени стечена знања на новим текстовима (тема, порука, главни и споредни мотиви, особине ликова, вредновање поступака ликова, узрочно-последично низање мотива);
* се критички осврће на прочитани текст, има развијене способности да процењује, самосталан је и лако долази до решења.

Ученик мора редовно читати домаћу лектиру и учествовати у интерпретацији.

На часовима је увек активан и учествује у анализи нових текстова, чита више од оног што је задато и служи се осталим изворима знања.

**Језик**

Ученик у потпуности са разумевањем усваја наставне садржаје из граматике и на примерима показује да уме да:

* разликује променљиве речи и подврсте променљивих речи и непроменљиве речи - прилоге и предлоге;
* разликује категорије рода, броја и падежа речи које имају деклинацију;
* одреди функције и значења падежа;
* препозна основне реченичне чланове (субјекат, предикат, објекат, прилошке одредбе, апозицију);
* разликује глаголска времена и граматичке категорије глагола;
* доследно примењује правописна правила у писаним радовима (употреба великог слова, састављено и растављено писање речи, интерпункцијски знакови – запета, наводници, црта);
* успешно пише по диктату **(до две грешке)** и самостално тачним реченицама одговора на питања отвореног типа;
* у потпуности правилно изговара гласове и наглашава речи, интонира реченицу и разговетно чита наглас.

**Језичка култура**

Ученик **говорну поруку** изговара потпуном и правилном реченицом и врло успешно самостално говори напамет одабране одломке или књижевне текстове, прича, препричава и описује и показује логичну и емоционалну изражајност у свим облицима говорних вежби (и на теме из свакодневног живота и о доживљају књижевног дела).

**Писмени радови** су садржајно разрађени, тачно написани, композицијски утемељени, занимљиви, креативни и маштовити.

Самостално проналази тражене информације у тексту.

Потпуно самостално наводи синониме и антониме.

**ВРЛО ДОБАР (4)**

**Књижевност**

Ученик чита са разумевањем различите врсте књижевних дела (и остале типове текстова) и **углавном самостално** уме да:

* опише свој доживљај;
* одреди књижевни род и врсту;
* анализира **готово све** елементе композиције (стих, строфа; фабула, поглавље, епизода; чин, сцена, појава; једночинка, радио-драма);
* одреди карактеристике народне и ауторске књижевности и да их пронађе и докаже у конкретном тексту;
* препозна стилске фигуре у тексту, као и да их користи у усменом и писменом изражавању (персонификација, поређење, ономатопеја и епитет);
* прави разлику између песника и лирског субјекта, преповедача и писца;
* аргументовано брани постављене тезе током интерпретације књижевног текста, повеже и примени стечена знања на новим текстовима (тема, порука, главни и споредни мотиви, особине ликова, вредновање поступака ликова, узрочно-последично низање мотива);
* се критички осврће на прочитани текст, има развијене способности да процењује, самосталан је и лако долази до решења.

Ученик мора редовно читати домаћу лектиру и учествовати у интерпретацији.

На часовима је увек активан и учествује у анализи нових текстова, **често** чита више од оног што је задато и **често** се служи осталим изворима знања.

**Језик**

Ученик **готово у потпуности** са разумевањем усваја наставне садржаје из граматике и на примерима показује да уме **углавном без грешке** да примени стечена знања:

* разликује променљиве речи и подврсте променљивих речи и непроменљиве речи – прилоге и предлоге;
* разликује категорије рода, броја и падежа речи које имају деклинацију;
* одреди функције и значења падежа;
* препозна основне реченичне чланове (субјекат, предикат, објекат, прилошке одредбе, апозицију);
* разликује глаголска времена и граматичке категорије глагола;
* доследно примењује правописна правила у писаним радовима (употреба великог слова, састављено и растављено писање речи, интерпункцијски знакови – запета, наводници, црта);
* успешно пише по диктату **(до четири грешке)** и самостално тачним реченицама одговора на питања отвореног типа;
* у потпуности правилно изговара гласове и наглашава речи, интонира реченицу и разговетно чита наглас.

**Језичка култура**

**Говорну поруку** изговара потпуном и правилном реченицом и успешно самостално говори напамет одабране одломке или књижевне текстове, прича, препричава и описује и **углавном** показује логичну и емоционалну изражајност у свим облицима говорних вежби (и на теме из свакодневног живота и о доживљају књижевног дела).

**Писмени радови** су садржајно разрађени, **углавном** тачно написани, композицијски утемељени.

Самостално проналази тражене информације у тексту.

Самостално наводи синониме и антониме.

**ДОБАР (3)**

**Књижевност**

Ученик чита различите врсте књижевних дела (и остале типове текстова) и:

* **делимично** уме да опише свој доживљај;
* **самостално** одређује књижевни род и **тражи помоћ** при одређивању врсте;
* **уз подстицај** одређује неке елементе композиције;
* зна карактеристике народне и ауторске књижевности;
* зна дефиниције стилских фигура**, уз помоћ** наставника или вршњака препознаје их у тексту (персонификација, поређење, ономатопеја и епитет);
* **делимично** усваја књижевне термине и појмове и **понекад** учествује у интерпретацији књижевног текста.

У **већини случајева** чита домаћу лектиру и **понекад** учествује у интерпретацији.

На часовима је **каткад** активан и **ретко** користи додатне изворе знања.

**Језик**

Ученик **уме да дефинише** наставне садржаје из граматике, **памти их и репродукује**, али **не учи редовно па греши** у примени стечених знања. Ученик **делимично** уме да:

* разликује променљиве и непроменљиве речи;
* разликује категорије рода и броја;
* одређује падеже речи које имају деклинацију;
* препозна основне реченичне чланове;
* уз помоћ наставника разликује глаголска времена и граматичке категорије глагола;
* примени правописна правила у писаним радовима (употреба великог слова, састављено и растављено писање речи, интерпункцијски знакови – запета, наводници, црта);
* пише по диктату **(до 6 грешака)**;
* уме да одговори на питања, али реченице нису граматички и правописно тачне (питања отвореног типа);
* правилно изговара гласове и **понекад греши** у наглашавању речи, интонирању реченице и читању наглас.

**Језичка култура**

Говорну поруку, одабране одломке или књижевне текстове који се уче напамет, препричава и описује **уз помоћ наставника** у свим облицима говорних вежби (и на теме из свакодневног живота и о доживљају књижевног дела).

Писмени радови су **делимично** садржајно разрађени, **делимично** тачно написани и композицијски утемељени.

**Уз помоћ** проналази тражене информације у тексту и наводи синониме и антониме.

**ДОВОЉАН (2)**

**Књижевност**

Ученик лоше чита различите врсте књижевних дела (и остале типове текстова) и **понекад делимично** уме да опише свој доживљај.

**Понекад уз помоћ** уме да одреди књижевни род и **стално тражи помоћ** при одређивању врсте.

**Уз подстицај** **ретко** одређује неке елементе композиције.

Разликује народну од ауторске књижевности.

Препознаје неке књижевнотеоријске појмове **уз подстицај и помоћ** (персонификација, поређење, ономатопеја и епитет; песник и лирски субјекат, преповедач и писац; катрен, десетерац и осмерац; порука, особине ликова, вредновање поступака ликова).

**У већини случајева** не чита домаћу лектиру и **ретко** учествује у интерпретацији.

На часовима је **ретко** активан.

**Језик**

Ученик **ретко** уме дефинише наставне садржаје из граматике, **делимично** их памти и репродукује, али **ретко учи па не уме примени стечена знања**:

* разликује категорије рода, броја и **уз помоћ** **ретко** одређује падеже речи које имају деклинацију;
* **понекад** препознаје основне реченичне чланове;
* **уз помоћ** разликује глаголска времена;
* прави веће правописне и граматичке грешке;
* потребна је **стална помоћ наставника**;
* **углавном** правилно изговара гласове и **углавном греши** у наглашавању речи, интонирању реченице и читању наглас.

**Језичка култура**

**Ретко** успева да формулише говорну поруку, да каже одабране одломке или књижевне текстове који се уче напамет, да препричава и описује **и поред помоћи наставника** у свим облицима говорних вежби (и на теме из свакодневног живота и о доживљају књижевног дела).

Писмени радови су **логички неповезани и садржајно сиромашни**, **али у вези са темом,** имају доста већих павописних, граматичких и стилских грешака, али поштује форму.

**Понекад** уме да наведе синоним и антоним уз помоћ наставника.

**НЕДОВОЉАН (1)**

**Књижевност**

Ученик нема развијено интересовање за читање и ни уз добру мотивацију и помоћ не учествује у интерпретацији.

Нема основна књижевнотеоријска знања, а због лошег читања не разуме текст.

Не чита домаћу лектиру и не учествује у интерпретацији.

На часовима је неактиван.

**Језик**

Ученик није усвојио наставне садржаје из граматике, не препознаје граматичке категорије.

Нема предзнања па тешко прати наставу, пасиван је и незаинтересован.

Не прихвата помоћ ни савете наставника.

**Језичка култура**

**Не успева да** формулише говорну поруку, да говори одабране одломке или књижевне текстове који се уче напамет, да препричава и описује **и поред помоћи наставника** у свим облицима говорних вежби (и на теме из свакодневног живота и о доживљају књижевног дела).

Писмени радови су логички неповезани и садржајно сиромашни и **нису у вези са темом**, не поштује павописну и граматичку норму.

Тешко се изражава, а техника читања не задовољава узрасни стандард.

**Критеријуми и елементи оцењивања у настави српског језика и књижевности у 6. разреду**

# ОДЛИЧАН (5)

## Књижевност

Ученик чита са разумевањем различите врсте књижевних дела (и остале типове текстова) и **потпуно самостално** уме да :

- опише свој доживљај;

- **самостално уме** да одреди књижевни род и врсту;

- анализира елементе композиције (стих, строфа, рима; тема, мотив, време и место радње, заплет и расплет);

- зна карактеристике народне и ауторске књижевности и **уме самостално** да их пронађе и докаже у конкретном тексту;

- **потпуно** усваја стилске фигуре, препознаје их у тексту и уме да их користи у усменом и писменом изражавању (персонификација, поређење, контраст, ономатопеја , епитет, хипербола);

- **потпуно усваја** књижевне термине и појмове и препознаје их у тексту (песник и лирски субјекат; приповедач и писац; катрен, дистих, терцет; лирски и епски десетерац и осмерац; врсте риме:парна, обгрљена и укрштена; описна, родољубива и социјална песма, дитирамб, елегија; песма о раду, митолошка, обредна и породична песма; комедија);

- аргументовано брани постављене тезе током интерпретације књижевног текста, **повезује и примењује** стечена знања на новим текстовима (тема, порука, главни и споредни мотиви, особине ликова, вредновање поступака ликова, узрочно-последично низање мотива; пблици казивања: нарација, дескрипција, дијалог и монолог; дидаскалије и реплика);

- критички се осврће на прочитани текст, има развијене способности да процењује, **самосталан је и лако** долази до решења;

- редовно чита домаћу лектиру и учествује у интерпретацији;

- на часовима је **увек активан** и учествује у анализи нових текстова, **чита више** од оног што је задато и служи се осталим изворима знања.

## Језик

Ученик **у потпуности** са разумевањем усваја наставне садржаје из граматике и на примерима показује да **уме потпуно самостално да примени** стечена знања:

- разликује врсте и подврсте речи (неличне и придевске заменице);

- разликује категорије рода, броја и падежа речи које имају деклинацију, функције и значења падежа;

- одређује реченичне чланове;

- разликује глаголска времена(аорист, имперфекат, плусквамперфекат) и граматичке категорије глагола;

- одређује комуникативну функцију реченица;

- разликује начине творбе речи и њима добијене речи;

- препознаје фонетске особине језика и гласовне промене;

- **зна** правописна правила(употреба великог слова, састављено и растављено писање речи, растављање речи на крају реда, писање заменица са предлозима, глаголских облика и облика гласовних промена, као и интерпункцијских знакова – запета, наводници, црта) и **доследно их самостално примењује** у писаним радовима;

- успешно пише по диктату **(до 3 грешке)** и **уме самостално** да тачним реченицама одговори на питања (питања отвореног типа);

- у **потпуности правилно** изговара гласове и наглашава речи, интонира реченицу и разговетно чита наглас.

## Језичка култура

Говорну поруку изговара **потпуном и правилном реченицом** и **врло успешно** користи различите облике усменог изражавања, препричава са и без сажимања и описује и **показује логичну и емоционалну изражајност** у свим облицима говорних вежби (и на теме из свакодневног живота и о доживљају књижевног дела). Писмени радови су садржајно разрађени, тачно написани, композицијски утемељени**, занимљиви, креативни и маштовити**. Самостално проналази тражене информације у тексту. Потпуно самостално и успешно саставља вест, обавештење и кратак извештај, као и да драматизује краћи текст. **Потпуно успешно** гради деминутиве и аугментативе.

# ВРЛО ДОБАР (4)

## Књижевност

Ученик чита са разумевањем различите врсте књижевних дела (и остале типове текстова) и **углавном самостално** уме да :

- опише свој доживљај;

- **углавномсамостално уме** да одреди књижевни род и врсту;

- анализира елементе композиције (стих, строфа, рима; тема, мотив, време и место радње, заплет и расплет);

- зна карактеристике народне и ауторске књижевности (ауторске приповетке и романа) и **уме углавном самостално** да их пронађе у конкретном тексту;

- **углавном** усваја стилске фигуре, препознаје их у тексту и уме да их користи у усменом и писменом изражавању (персонификација, поређење, контраст, ономатопеја, хипербола);

- **потпуно усваја** књижевне термине и појмове и препознаје их у тексту (песник и лирски субјекат; приповедач и писац; катрен, дистих и терцет; лирски и епски десетерац и осмерац; врсте риме- парна, обгрљена и укрштена; описна, родољубива и социјална песма, дитирамб, елегија; породичне, обредне, митолошке и песме о раду; комедија);

- аргументовано брани постављене тезе током интерпретације књижевног текста, углавном самостално **повезује и примењује** стечена знања на новим текстовима (тема, порука, главни и споредни мотиви, особине ликова, вредновање поступака ликова, узрочно-последично низање мотива; облици казивања – нарација, дескрипција, дијалог и монолог; дидаскалије и реплика);

- критички се осврће на прочитани текст, има развијене способности да процењује, **углавном је самосталан** и долази до решења;

- редовно чита домаћу лектиру и учествује у интерпретацији;

- на часовима је  **активан** и учествује у анализи нових текстова, **често чита више** од оног што је задато и често се служи осталим изворима знања.

## Језик

Ученик **готово** у потпуности са разумевањем усваја наставне садржаје из граматике и на примерима показује да уме **углавном без грешке** да примени стечена знања :

- разликује врсте и подврсте речи (неличне и придевске заменице);

- разликује категорије рода, броја и падежа речи које имају деклинацију, функције и значења падежа;

- одређује реченичне чланове;

- разликује глаголска времена(аорист, имперфекат, плусквамперфекат) и граматичке категорије глагола;

- одређује комуникативну функцију реченица;

- разликује начине творбе речи и њима добијене речи;

- препознаје фонетске особине језика и гласовне промене;

- **зна** правописна правила (употреба великог слова, састављено и растављено писање речи,растављање речи на крају реда, писање одричних заменица, глаголских облика и облика гласовних промена, интерпункцијски знакови – запета, наводници, црта) и **доследно их самостално** примењује у писаним радовима;

- успешно пише по диктату **(до 6 грешака)** и уме самостално да тачним реченицама одговори на питања (питања отвореног типа);

- **у потпуности правилно изговара** гласове и наглашава речи, интонира реченицу и разговетно чита наглас.

## Језичка култура

Говорну поруку изговара потпуном и правилном реченицом и **успешно** користи различите облике писаног и усменог изражавања, препричава са и без сажимања и описује и **углавном** показује логичну и емоционалну изражајност у свим облицима говорних вежби (и на теме из свакодневног живота и о доживљају књижевног дела). Писмени радови су садржајно разрађени, **углавном** тачно написани, композицијски утемељени. Самостално проналази тражене информације у тексту. **Углавном самостално** саставља вест, обавештење и краћи извештај. Уме да драматизује краћи текст и углавном успешно гради деминутиве и аугментативе.

# ДОБАР (3)

## Књижевност

Ученик чита различите врсте књижевних дела (и остале типове текстова):

- **делимично** уме да опише свој доживљај;

- **самостално уме** да одреди књижевни род и **тражи помоћ** при одређивању врсте;

- уз **подстицај одређује** неке елементе композиције (строфа, стих, рима; тема, мотив, време и место радње, заплет и расплет);

- зна карактеристике народне и ауторске књижевности (разлику између ауторске приповетке и романа);

- **зна дефиниције** стилских фигура, **уз помоћ наставника или вршњака препознаје** их у тексту (персонификација, поређење, ономатопеја, контраст, епитет, хипербола);

- д**елимично** усваја књижевне термине и појмове (песник и лирски субјекат; приповедач и писац; катрен, дистих и терцет; лирски и епски десетерац и осмерац; врсте риме – парна, обгрљена и укрштена; описна, родољубива и социјална песма, дитирамб, елегија; митолошке, породичне, обредне и песме о раду; комедија);

- **понекад учествује** у интерпретацији истих;

- **у већини случајева** чита домаћу лектиру и **понекад** учествује у интерпретацији;

- на часовима је **каткад** активан и **ретко користи** додатне изворе знања.

## Језик

Ученик **уме да дефинише** наставне садржаје из граматике (наведене уз оцене 5 и 4)

- **памти их и репродукује,** али **не учи редовно,** па **греши** у примени стечених знања

- **зна** правописна правила и **делимично** их примењује у писаним радовима;

- делимично успешно пише по диктату **(до 9 грешака);**

- уме да одговори на питања али реченице нису граматички и правописно тачне (питања отвореног типа);

- правилно изговара гласове и **понекад греши** у наглашавању речи, интонирању реченице и читању наглас.

## Језичка култура

Говорну поруку изговара потпуном и правилном реченицом, користи различите облике усменог изражавања, препричава и описује **уз помоћ** наставника у свим облицима говорних вежби (и на теме из свакодневног живота и о доживљају књижевног дела). Писмени радови су **делимично** садржајно разрађени, **делимично** тачно написани, композицијски утемељени. **Уз помоћ** проналази тражене информације у тексту, саставља вест, обавештење и кратак извештај и гради деминутиве и аугментативе.

# ДОВОЉАН (2)

## Књижевност

Ученик лоше чита различите врсте књижевних дела (и остале типове текстова)

- **понекад делимично** уме да опише свој доживљај;

- **понекад уз помоћ уме** да одреди књижевни род и **стално тражи помоћ** при одређивању врсте;

- уз **подстицај ретко одређује** неке елементе композиције;

- **разликује** народну од ауторске књижевности;

- **препознаје** неке књижевнотеоријске појмове **уз подстицај и помоћ** (персонификација, поређење, ономатопеја и епитет; песник и лирски субјекат, приповедач и писац; катрен, десетерац и осмерац; порука, особине ликова, вредновање поступака ликова);

- **у већини случајева не** чита домаћу лектиру и **ретко** учествује у интерпретацији;

- на часовима је **ретко** активан.

## Језик

- Ученик **ретко уме дефинише** наставне садржаје из граматике (набројане у оценама 5 и 4), **делимично** их **памти и репродукује** али **ретко учи па не уме** примени стечена знања (разликује категорије рода и броја, и некад уз помоћ одреди падеж; понекад препозна основне реченичне чланове; уз помоћ разликује глаголска времена)

- **прави** веће правописне и граматичке **грешке**

- потребна му је **стална помоћ** наставника;

- **углавном** правилно изговара гласове и **углавном греши** у наглашавању речи, интонирању реченице и читању наглас.

## Језичка култура

**Ретко успева** да формулише говорну поруку, да каже одабране одломке или књижевне текстове који се уче напамет, да препричава и описује и **поред помоћи** наставника у свим облицима говорних вежби (и на теме из свакодневног живота и о доживљају књижевног дела). Писмени радови су **логички неповезани и садржајно сиромашни али у вези са темом**, **имају доста већих павописних, граматичких и стилских грешака**, али поштује форму.

# НЕДОВОЉАН (1)

## Књижевност

Ученик **нема развијено интересовање** за читање и ни уз добру мотивацију и помоћ **не учествује** у интерпретацији. Нема основна књижевнотеоријска знања, а због лошег читања не разуме текст. **Не чита** домаћу лектиру и **не** у**чествује** у интерпретацији. На часовима је **неактиван**.

## Језик

Ученик **није усвојио** наставне садржаје из граматике, **не препознаје граматичке категорије. Нема предзнања** па **тешко прати** наставу**, пасиван и незаинтересован. Не прихвата помоћ** ни савете наставника.

## Језичка култура

**Не успева** да формулише говорну поруку, да каже одабране одломке или књижевне текстове који се уче напамет, да препричава и описује и **поред помоћи** наставника у свим облицима говорних вежби (и на теме из свакодневног живота и о доживљају књижевног дела). Писмени радови су **логички неповезани и садржајно сиромашни и нису у вези са темом**, **не поштује правописну и граматичку норму. Тешко се изражава** а техника читања **не задовољава.**

**Критеријуми и елементи оцењивања у настави српског језика и књижевности у 7. разреду**

# ОДЛИЧАН (5)

## Књижевност

Ученик чита са разумевањем различите врсте књижевних дела (и остале типове текстова) и **потпуно самостално** уме да :

- опише свој доживљај;

- **самостално уме** да одреди књижевни род и врсту;

- анализира елементе композиције (стих, строфа; фабула, поглавље, епизода; чин, сцена, појава и сл.);

- зна карактеристике народне и ауторске књижевности и **уме самостално** да их пронађе и докаже у конкретном тексту;

- **потпуно** усваја стилске фигуре, препознаје их у тексту и уме да их користи у усменом и писменом изражавању (персонификација, поређење, контраст, ономатопеја, епитет, метафора, симбол, словенска антитеза, хипербола, апострофа);

- **потпуно усваја** књижевне термине и појмове и препознаје их у тексту;

- аргументовано брани постављене тезе током интерпретације књижевног текста, **повезује и примењује** стечена знања на новим текстовима (тема, порука, главни и споредни мотиви, особине ликова, вредновање поступака ликова, узрочно-последично низање мотива);

- критички се осврће на прочитани текст, има развијене способности да процењује, **самосталан је и лако** долази до решења;

- редовно чита домаћу лектиру и учествује у интерпретацији;

- на часовима је **увек активан** и учествује у анализи нових текстова, **чита више** од оног што је задато и служи се осталим изворима знања.

## Језик

Ученик **у потпуности** са разумевањем усваја наставне садржаје из граматике и на примерима показује да **уме потпуно самостално да примени** стечена знања:

- разликује врсте и подврсте речи;

- разликује категорије рода, броја и падежа речи које имају деклинацију, функције и значења падежа;

- одређује реченичне чланове;

- разликује глаголска времена и граматичке категорије глагола;

- одређује комуникативну и предикатску реченицу;

- одређује напоредне односе међу реченичним члановима и независним реченицама;

- одређује врсту и службу зависних реченица;

- препознаје особине конгруенцијe;

- одређује акценат у речима;

- **зна** правописна правила и **доследно их самостално примењује** у писаним радовима.Успешно пише по диктату **(до 3 грешке)** и **уме самостално** да тачним реченицама одговори на питања (питања отвореног типа);

- у **потпуности правилно** изговара гласове и наглашава речи, интонира реченицу и разговетно чита наглас.

## Језичка култура

Говорну поруку изговара **потпуном и правилном реченицом** и **врло успешно** самостално говори напамет одабране одломке или књижевне текстове, прича, препричава и описује и **показује логичну и емоционалну изражајност** у свим облицима говорних вежби (и на теме из свакодневног живота и о доживљају књижевног дела). Писмени радови су садржајно разрађени, тачно написани, композицијски утемељени**, занимљиви, креативни и маштовити**. Самостално проналази тражене информације у тексту. **Потпуно самостално** наводи синониме и антониме.

# ВРЛО ДОБАР (4)

## Књижевност

Ученик чита са разумевањем различите врсте књижевних дела (и остале типове текстова) и **углавном самостално** уме да :

- опише свој доживљај;

- **углавном самостално уме** да одреди књижевни род и врсту;

- анализира елементе композиције (стих, строфа; фабула, поглавље, епизода; чин, сцена, појава и сл.);

- зна карактеристике народне и ауторске књижевности и **уме углавном самостално** да их пронађе и докаже у конкретном тексту;

- **углавном** усваја стилске фигуре, препознаје их у тексту и уме да их користи у усменом и писменом изражавању (персонификација, поређење, контраст ономатопеја , епитет, метафора, симбол, словенска антитеза, хипербола, апострофа);

- **потпуно усваја** књижевне термине и појмове и препознаје их у тексту;

- аргументовано брани постављене тезе током интерпретације књижевног текста, **повезује и примењује** стечена знања на новим текстовима (тема, порука, главни и споредни мотиви, особине ликова, вредновање поступака ликова, узрочно-последично низање мотива);

- критички се осврће на прочитани текст, има развијене способности да процењује, **углавном је самосталан** и долази до решења;

- редовно чита домаћу лектиру и учествује у интерпретацији;

- на часовима је  **активан** и учествује у анализи нових текстова, **често чита више** од оног што је задато и служи се осталим изворима знања.

## Језик

Ученик **готово** у потпуности са разумевањем усваја наставне садржаје из граматике и на примерима показује да уме **углавном без грешке** да примени стечена знања :

- разликује врсте и подврсте речи;

- разликује категорије рода, броја и падежа речи које имају деклинацију, функције и значења падежа;

- одређује реченичне чланове;

- разликује глаголска времена и граматичке категорије глагола;

- одређује комуникативну и предикатску реченицу;

- одређује напоредне односе међу реченичним члановима и независним реченицама;

- одређује врсту и службу зависних реченица;

- препознаје особине конгруенције;

- **зна** правописна правила и **доследно их самостално** примењује у писаним радовима. Успешно пише по диктату **(до 6 грешке)** и уме самостално да тачним реченицама одговори на питања (питања отвореног типа);

- препознаје акценат у речима;

- **у потпуности правилно изговара** гласове и наглашава речи, интонира реченицу и разговетно чита наглас.

## Језичка култура

Говорну поруку изговара потпуном и правилном реченицом и **успешно** самостално говори напамет одабране одломке или књижевне текстове, прича, препричава и описује и **углавном** показује логичну и емоционалну изражајност у свим облицима говорних вежби (и на теме из свакодневног живота и о доживљају књижевног дела). Писмени радови су садржајно разрађени, **углавном** тачно написани, композицијски утемељени. Самостално проналази тражене информације у тексту. **Самостално** наводи синониме и антониме.

# ДОБАР (3)

## Књижевност

Ученик чита различите врсте књижевних дела (и остале типове текстова)

- **делимично** уме да опише свој доживљај;

- с**амостално уме** да одреди књижевни род и **тражи помоћ** при одређивању врсте;

- уз **подстицај одређује** неке елементе композиције;

- зна карактеристике народне и ауторске књижевности;

- **углавном зна** дефиниције стилских фигура, **уз помоћ наставника или вршњака препознаје** их у тексту;

- д**елимично** усваја књижевне термине и појмове;

- **понекад учествује** у интерпретацији; .

- **у већини случајева** чита домаћу лектиру и **понекад** учествује у интерпретацији;

- на часовима је **каткад** активан и **ретко користи** додатне изворе знања.

## Језик

- Ученик **уме да дефинише** наставне садржаје из граматике (наведене уз оцене 5 и 4);

-**памти их и репродукује,** али **не учи редовно,** па **греши** у примени стечених знања;

- **зна** правописна правила и **делимично** их примењује у писаним радовима;

- делимично успешно пише по диктату **(до 9 грешака);**

- уме да одговори на питања, али реченице нису граматички и правописно тачне (питања отвореног типа);

- правилно изговара гласове и **понекад греши** у наглашавању речи, интонирању реченице и читању наглас.

## Језичка култура

Говорну поруку, одабране одломке или књижевне текстове који се уче напамет, препричава и описује **уз помоћ** наставника у свим облицима говорних вежби (и на теме из свакодневног живота и о доживљају књижевног дела). Писмени радови су **делимично** садржајно разрађени, **делимично** тачно написани, композицијски утемељени. **Уз помоћ** проналази тражене информације у тексту и наводи синониме и антониме.

# ДОВОЉАН (2)

## Књижевност

-Ученик лоше чита различите врсте књижевних дела (и остале типове текстова)

- **понекад делимично** уме да опише свој доживљај;

- **понекад уз помоћ уме** да одреди књижевни род и **стално тражи помоћ** при одређивању врсте;

- уз **подстицај ретко одређује** неке елементе композиције;

- **разликује** народну од ауторске књижевности;

- **препознаје** неке књижевнотеоријске појмове **уз подстицај и помоћ;**

- **у већини случајеване** чита домаћу лектиру и **ретко** учествује у интерпретацији;

- на часовима је **ретко** активан.

## Језик

- ученик **ретко уме да дефинише** наставне садржаје из граматике (набројане у оценама 5 и 4);

- **делимично** их **памти и репродукује** али **ретко учи па не уме** да примени стечена знања;

- **прави** веће правописне и граматичке **грешке;**

- потребна му је стална помоћ наставника;

- углавном правилно изговара гласове и **углавном греши** у наглашавању речи, интонирању реченице и читању наглас.

## Језичка култура

**Ретко успева** да формулише говорну поруку, да каже одабране одломке или књижевне текстове који се уче напамет, да препричава и описује и **поред помоћи** наставника у свим облицима говорних вежби (и на теме из свакодневног живота и о доживљају књижевног дела). Писмени радови су **логички неповезани и садржајно сиромашни али у вези са темом**, **имају доста већих павописних, граматичких и стилских грешака**, али поштује форму.

# НЕДОВОЉАН (1)

## Књижевност

Ученик **нема развијено интересовање** за читање и ни уз добру мотивацију и помоћ **не учествује** у интерпретацији. Нема основна књижевнотеоријска знања, а због лошег читања не разуме текст. **Не чита** домаћу лектиру и **не** у**чествује** у интерпретацији. На часовима је **неактиван**.

## Језик

Ученик **није усвојио** наставне садржаје из граматике, **не препознаје граматичке категорије. Нема предзнања** па **тешко прати** наставу**, пасиван и незаинтересован. Не прихвата помоћ** ни савете наставника.

## Језичка култура

**Не успева** да формулише говорну поруку, да каже одабране одломке или књижевне текстове који се уче напамет, да препричава и описује и **поред помоћи** наставника у свим облицима говорних вежби (и на теме из свакодневног живота и о доживљају књижевног дела). Писмени радови су **логички неповезани и садржајно сиромашни и нису у вези са темом**, **не поштује павописну и граматичку норму. Тешко се изражава** а техника читања **не задовољава.**

**Критеријуми и елементи оцењивања у настави српског језика и књижевности у 8. Разреду**

# ОДЛИЧАН (5)

## Књижевност

Ученик чита са разумевањем различите врсте књижевних дела (и остале типове текстова) и **потпуно самостално** уме да :

- опише свој доживљај;

- **самостално уме** да одреди књижевни род и врсту;

- анализира елементе композиције (стих, строфа, рима; фабула, поглавље, епизода; чин, сцена, појаваи сл.);

- зна карактеристике народне и ауторске књижевности и **уме самостално** да их пронађе и докаже у конкретном тексту;

- **потпуно** усваја стилске фигуре, препознаје их у тексту и уме да их користи у усменом и писменом изражавању (персонификација, поређење, контраст ономатопеја , епитет, метафора, симбол, словенска антитеза, хипербола, апострофа, метонимија);

- **потпуно усваја** књижевне термине и појмове и препознаје их у тексту;

- аргументовано брани постављене тезе током интерпретације књижевног текста, **повезује и примењује** стечена знања на новим текстовима (тема, порука, главни и споредни мотиви, особине ликова, вредновање поступака ликова, узрочно-последично низање мотива);

- критички се осврће на прочитани текст, има развијене способности да процењује, **самосталан је и лако** долази до решења;

- редовно чита домаћу лектиру и учествује у интерпретацији;

- на часовима је **увек активан** и учествује у анализи нових текстова, **чита више** од оног што је задато и служи се осталим изворима знања.

## Језик

Ученик **у потпуности** са разумевањем усваја наставне садржаје из граматике и на примерима показује да **уме потпуно самостално да примени** стечена знања:

- разликује врсте и подврсте речи;

- разликује категорије рода, броја и падежа речи које имају деклинацију, функције и значења падежа;

- прецизно одређује реченичне чланове;

- разликује глаголске облике и граматичке категорије глагола;

- одређује врсту и службу зависних реченица;

- објасни настанак и развој српског књижевног језика; разуме значај књижевног језика за културу и историју српског народа; сврста српски језик у одговарајућу језичку групу у Европи; именује дијалекте српског језика;

- зна особине гласова српског језика, **самостално** одређује гласовне промене у речима;

- **самостално** издвоји делове творенице и препозна основне моделе њиховог грађења;

- **самостално** и **потпуно** користи садржаје из граматике обрађене у претходним разредима и повеже их са новим садржајима;

- **зна** правописна правила и **доследно их самостално примењује** у писаним радовима. Успешно пише по диктату **(до 3 грешке)** и **уме самостално** да тачним реченицама одговори на питања (питања отвореног типа);

- у **потпуности правилно** изговара гласове и наглашава речи, интонира реченицу и разговетно чита наглас.

## Језичка култура

Говорну поруку изговара **потпуном и правилном реченицом** и **врло успешно** самостално говори напамет одабране одломке или књижевне текстове, прича, препричава и описује и **показује логичну и емоционалну изражајност** у свим облицима говорних вежби (и на теме из свакодневног живота и о доживљају књижевног дела). Писмени радови су садржајно разрађени, тачно написани, композицијски утемељени**, занимљиви, креативни и маштовити**. Самостално проналази тражене информације у тексту. **Потпуно самостално** наводи синониме и антониме.

# ВРЛО ДОБАР (4)

## Књижевност

Ученик чита са разумевањем различите врсте књижевних дела (и остале типове текстова) и **углавном самостално** уме да :

- опише свој доживљај;

- **углавном** **самостално уме** да одреди књижевни род и врсту;

- анализира елементе композиције (стих, строфа; фабула, поглавље, епизода; чин, сцена, појава и сл.);

- зна карактеристике народне и ауторске књижевности и **уме углавном самостално** да их пронађе и докаже у конкретном тексту;

- **углавном** усваја стилске фигуре, препознаје их у тексту и уме да их користи у усменом и писменом изражавању (персонификација, поређење, контраст ономатопеја , епитет, метафора, симбол, словенска антитеза, хипербола, апострофа, метонимија);

- **потпуно усваја** књижевне термине и појмове и препознаје их у тексту;

- аргументовано брани постављене тезе током интерпретације књижевног текста, **повезује и примењује** стечена знања на новим текстовима (тема, порука, главни и споредни мотиви, особине ликова, вредновање поступака ликова, узрочно-последично низање мотива);

- критички се осврће на прочитани текст, има развијене способности да процењује, **углавном је** **самосталан**  и долази до решења;

- редовно чита домаћу лектиру и учествује у интерпретацији;

- на часовима је  **активан** и учествује у анализи нових текстова, **често** **чита више** од оног што је задато и служи се осталим изворима знања.

## Језик

Ученик у **готово** потпуности са разумевањем усваја наставне садржаје из граматике и на примерима показује да уме **углавном без грешке** да примени стечена знања

- разликује врсте и подврсте речи;

- разликује категорије рода, броја и падежа речи које имају деклинацију, функције и значења падежа;

- прецизно одређује реченичне чланове;

- разликује глаголске облике и граматичке категорије глагола;

- одређује врсту и службу зависних реченица;

- објасни настанак и развој српског књижевног језика; разуме значај књижевног језика за културу и историју српског народа; сврста српски језик у одговарајућу језичку групу у Европи; именује дијалекте српског језика;

- зна особине гласова српског језика, одређује гласовне промене у речима;

- издвоји делове творенице и препозна основне моделе њиховог грађења;

- користи садржаје из граматике обрађене у претходним разредима и повеже их са новим;

- **зна** правописна правила и **доследно их самостално** примењује у писаним радовима. Успешно пише по диктату **(до 6 грешке)** и уме самостално да тачним реченицама одговори на питања (питања отвореног типа);

- **у потпуности правилно изговара** гласове и наглашава речи, интонира реченицу и разговетно чита наглас.

## Језичка култура

Говорну поруку изговара потпуном и правилном реченицом и **успешно** самостално говори напамет одабране одломке или књижевне текстове, прича, препричава и описује и **углавном** показује логичну и емоционалну изражајност у свим облицима говорних вежби (и на теме из свакодневног живота и о доживљају књижевног дела). Писмени радови су садржајно разрађени, **углавном** тачно написани, композицијски утемељени. Самостално проналази тражене информације у тексту. **Самостално** наводи синониме и антониме.

# ДОБАР (3)

## Књижевност

Ученик чита различите врсте књижевних дела (и остале типове текстова)

- **делимично** уме да опише свој доживљај;

- с**амостално уме** да одреди књижевни род и **тражи помоћ** при одређивању врсте;

- уз **подстицај одређује** неке елементе композиције;

- зна карактеристике народне и ауторске књижевности;

-**зна дефиниције** стилских фигура, **уз помоћ наставника или вршњака препознаје** их у тексту;

-д**елимично** усваја књижевне термине и појмове;

- **понекад учествује** у интерпретацији;

- **у већини случајева** чита домаћу лектиру и **понекад** учествује у интерпретацији;

- на часовима је **каткад** активан и **ретко користи** додатне изворе знања.

## Језик

- ученик **уме да дефинише** наставне садржаје из граматике (наведене уз оцене 5 и 4);

- **памти их и репродукује** али **не учи редовно,** па **греши** у примени стечена знања;

- **зна** правописна правила и **делимично** их примењује у писаним радовима;

- делимично успешно пише по диктату **(до 9 грешака)**;

- уме да одговори на питања али реченице нису граматички и правописно тачне (питања отвореног типа)

6)правилно изговара гласове и **понекад греши** у наглашавању речи, интонирању реченице и читању наглас.

## Језичка култура

## 

Говорну поруку, одабране одломке или књижевне текстове који се уче напамет, препричава и описује **уз помоћ** наставника у свим облицима говорних вежби (и на теме из свакодневног живота и о доживљају књижевног дела). Писмени радови су **делимично** садржајно разрађени, **делимично** тачно написани, композицијски утемељени. **Уз помоћ** проналази тражене информације у тексту и наводи синониме и антониме.

# ДОВОЉАН (2)

## Књижевност

- ученик лоше чита различите врсте књижевних дела (и остале типове текстова);

- **понекад** **делимично** уме да опише свој доживљај;

- **понекад уз помоћ уме** да одреди књижевни род и **стално** **тражи помоћ** при одређивању врсте;

- уз **подстицај ретко одређује** неке елементе композиције;

- **разликује** народну од ауторске књижевности;

- **препознаје** неке књижевнотеоријске појмове **уз подстицај и помоћ;**

- **у већини случајева** **не** чита домаћу лектиру и **ретко** учествује у интерпретацији;

-на часовима је **ретко** активан.

## Језик

- ученик **ретко уме дефинише** наставне садржаје из граматике (набројане у оценама 5 и 4), **делимично** их **памти и репродукује** али **ретко учи па не уме** примени стечена знања;

- **прави** веће правописне и граматичке **грешке;**

- потребна му је стална помоћ наставника;

- углавном правилно изговара гласове и **углавном греши** у наглашавању речи, интонирању реченице и читању наглас.

## Језичка култура

**Ретко успева** да формулише говорну поруку, да каже одабране одломке или књижевне текстове који се уче напамет, да препричава и описује и **поред помоћи** наставника у свим облицима говорних вежби (и на теме из свакодневног живота и о доживљају књижевног дела). Писмени радови су **логички неповезани и садржајно сиромашни али у вези са темом**, **имају доста већих павописних, граматичких и стилских грешака**, али поштује форму.

# НЕДОВОЉАН (1)

## Књижевност

Ученик **нема развијено интересовање** за читање и ни уз добру мотивацију и помоћ **не учествује** у интерпретацији. Нема основна књижевнотеоријска знања а због лошег читања не разуме текст. **Не** **чита** домаћу лектиру и **не** у**чествује** у интерпретацији. На часовима је **неактиван**.

## Језик

Ученик **није усвојио** наставне садржаје из граматике, **не препознаје граматичке категорије.** **Нема предзнања** па **тешко прати** наставу**, пасиван и незаинтересован. Не прихвата помоћ** ни савете наставника.

## Језичка култура

**Не успева** да формулише говорну поруку, да каже одабране одломке или књижевне текстове који се уче напамет, да препричава и описује и **поред помоћи** наставника у свим облицима говорних вежби (и на теме из свакодневног живота и о доживљају књижевног дела). Писмени радови су **логички неповезани и садржајно сиромашни и нису у вези са темом**, **не поштује павописну и граматичку норму. Тешко се изражава** а техника читања **не задовољава.**

**КРИТЕРИЈУМИ ОЦЕЊИВАЊА**

Донети у складу са Законом o основама система образовања и васпитања и Правилником о оцењивању у основној школи, а у циљу:

1. поузданости оцењивања;
2. уједначености оцењивања;
3. објективности при оцењивању према утврђеним критеријумима.

Критеријуми оцењивања су усклађени на нивоу стручног већа, у оквиру предмета Српски језик и књижевност и усвојени на педагошком колегијуму. Оцењивање из истог предмета у школи изводи се на основу истих или упоредивих критеријума и инструмената оцењивања.

На почетку школске године ученици, родитељи, односно старатељи се обавештавају о критеријумима, начину, поступку, динамици, распореду оцењивања и доприносу појединачних оцена закључној оцени.

**Бројчани критеријум који важи за тестове или за друге врсте бодовних задатака:**

0 – 40 % = 1

41% - 59% = 2

60% - 74% = 3

75% - 89% = 4

90% - 100% = 5

Препорука је да се ученицима којима недостаје један поен за вишу оцену, дозволи да добију вишу оцену јер процена тежине задатака може бити флексибилна. Истовремено, ученици се мотивишу да успешније раде.

**Писмени задаци:**

Приликом оцењивања писмених задатака у обзир се узимају следећи елементи:

|  |  |
| --- | --- |
| **Оцена** | **Област оцењивања** |
| Одличан (5) | **Садржај:**  Ученик је одабрао адекватне примере којима успешно аргументује став о задатој теми;  Увод и закључак су високо функционални у погледу целине (уводом се постепено, сажето и на занимљив начин приступа теми; закључак је дат као језгровито, упечатљиво и убедљиво уобличен суд који произилази из претходне анализе);  Ученик показује висок степен оригиналности у приступу теми и језичкостилском изразу;  **Структура:**  Грађа којом илуструје тему је богата и одговарајућа;  Грађа је изложена поступно, прати се узрочно-последични след догађаја;  Подела на уже смисаоне целине/пасусе је сврсисходна и оправдана;  Мисли се развијају прогресивно, напредујући према пуном одговору на тему.  **Граматичка и синтаксичка анализа:**  Граматички правилно, синтаксички јасно обликовање исказа (јасна и прецизна реченица, прилагодљивост облику казивања – субјективан или објективан однос према датој предметности, без сувишног или недовољног у реченичкој структури) у целини текста.  **Лексика:**  Богата и примерена лексика (разноврсност и оригиналност у избору речи у оквирима књижевног стандарда или функције датог језичког изражавања).  **Правопис:**  Поштовање свих правописних правила доследно је спроведено у тексту.  **Уредност:**  Задатак уредан и прегледан у целости. |
| **Врлодобар (4)** | **Садржај:**  Ученик је одабрао адекватне примере којима углавном успешно аргументује став о задатој теми;  Увод и закључак су садржински одговарајући (уводом се постепено и сажето приступа теми; закључак је дат као језгровит и убедљив суд који произилази из претходне анализе);  **Грађа:**  Грађа којом ученик илуструје тему је одговарајућа;  Грађа је јасно и организовано изложена; прати се узрочно-последични след догађаја;  Подела на уже смисаоне целине/пасусе је адекватна;  Мисли се развијају поступно.  **Граматичка и синтаксичка анализа:**  Граматички углавном правилно, синтаксички јасно обликовање исказа (јасна и прецизна реченица, делимична прилагодљивост облику казивања – субјективан или објективан однос према датој предметности, без сувишног или недовољног у реченичкој структури).  **Лексика:**  Примерена лексика (разноврсност у избору речи у оквирима књижевног стандарда или функције датог језичког изражавања).  **Правопис:**  Поштовање свих правописних правила **углавном доследно** спроведено у тексту.  **Уредност:**  Задатак уредан и прегледан у **највећем делу.** |
| **Добар (3)** | **Садржај:**  Основна теза (став, поглед на тему) представљена у минималној мери или није представљена довољно јасно.  Увод и закључак делимично задовољавају своју функцију.  **Грађа:**  Грађа је уопштена или се састоји из малог броја примера или се састоји из сличних примера који илуструју задату тему;  Логичност редоследа излагања није поштована у довољној мери;  Подела на пасусе (одељке) је у неким случајевима неоправдана и механичка;  Мисли се не развијају прогресивно; уочљиво су понављање или враћање на већ изречене тврдње;  **Граматичка и синтаксичка анализа:**  У формулацији реченице ученик поштује основна граматичка и синтаксичка правила (деклинација и конјугација, конгруенција, реченична структура садржи основне елементе);  Мисао повремено изречена недовољно јасном реченицом/реченицом која је предуга/реченицама које се понављају.  **Лексика:**  Сиромашан лексички фонд, повремена употреба неадекватних речи;  Честа употреба фраза које немају стилско оправдање, устаљеност израза, понављање речи.  **Правопис:**  Недоследност у примени основних правописних правила (употреба великог и малог слова, одрична речца не, речца ли, преношење речи у нови ред...)  **Уредност:**  Задатак садржи мрље, прецртане делове који нарушавају изглед текста, али не утичу на читљивост садржаја. |
| Довољан (2) | **Садржај:**  Основна теза (став, поглед на тему) представљена у недовољној мери или нејасно.  Садржај задатка се везује углавном за препричавање неке фабуле;  Увод и закључак се понављају.  **Грађа:**  Несређена и нејасна форма приповедања која губи ток или га уопште нема;  Тешко се стиче слика о целовитости текста, описивање је неадекватно;  Текст организован као јединствена целина, без јасне поделе на основне делове (увод-разрада-закључак);  Мисао је недовољно развијена и делимично нејасна.  **Граматичка и синтаксичка анализа:**  Ученик прави основне граматичке и синтаксичке грешке (деклинација, конјугација, конгруенција и сл.).  Реченице нејасне, недовршене, без обавезних или одговарајућих реченичних чланова.  **Лексика:**  Сиромашан лексички фонд, честа употреба неадекватних речи; понављање придева и прилога;  Избор речи без логичког разлога и унутрашње логике текста;  Текст обилује фразама и изразима који одговарају разговорном стилу;  **Правопис:**  Ученик недоследан у поштовању основних правописних правила (употреба великог слова, одрична речца не, речца ли, слово ј у интервокалској позицији, преношење речи у нови ред...); неправилно пише поједина слова.  **Уредност:**  Текст нечитко написан; неуредан. |
| Недовољан (1) | **Садржај:**  Основна идеја није саопштена;  Увод и закључак не постоје ни формално ни садржински.  **Грађа:**  Грађа у целини или већина њених делова није у вези са постављеном темом;  Текст није подељен ни на основне целине (увод-разрада-закључак);  Мисао потпуно неразвијена и нејасна.  **Граматичка и синтаксичка анализа:**  Ученик прави основне граматичке и синтаксичке грешке (деклинација, конјугација, конгруенција и сл.).  Реченице нејасне, недовршене, без обавезних или одговарајућих реченичних чланова.  **Лексика:**  Језик нејасан и сиромашан, препун колоквијализама и неадекватно употребљеног жаргона;  Избор речи без логичке повезаности унутар текста.  **Правопис:**  Ученик не поштује основна правописна правила (употреба великог слова, одрична речца не, речца ли, слово *ј* у интервокалској позицији, преношење речи у нови ред...), користи ћирилицу и латиницу паралелно, погрешно пише слова.  **Уредност:**  Текст нечитко написан; неуредан. |

**Домаћи задаци**

Наставник води евиденцију о домаћим и индивидуалним задацима које је дао ученику. Три ненаписана домаћа задатка вреднују се оценом недовољан (1). Уколико ученик није понео домаћи задатак на час (није донео свеску, радну свеску, презентацију, плакат, пано и сл. према претходном договору), сматра се да га није урадио. Уколико наставник утврди да је домаћи задатак писао неко други, или је преписан са интернета, сматра се да да га ученик није урадио. Уколико ученик покаже на следећем часу уредно написан домаћи задатак, наставник то бележи у своју педагошку свеску, али се не брише минус или друга ознака да је задатак неизвршен, уколико ученик заиста није поправио свој однос према домаћим задацима.

**Индивидуални задаци**

Уколико ученик добије посебан задатак, у договору са наставником бира облик у којем ће га представити. Ако ученик има задатак да спреми презентацију, мапу ума или други дигитални или аналогни садржај, оценом одличан (5) може се оценити презентација (дигитални алат) урађена по следећим критеријумима:

1. презентација садржи унапред договорен број слајдова;

2. слајдови нису оптерећени текстом већ служе само као основ за успешно презентовање садржаја;

3. ученик одлично познаје тему о којој говори; излагање уз помоћ презентације (дигиталног алата) је јасно и прецизно; след излагања је логичан;

4. презентација не поседује граматичке и правописне грешке;

5. презентација није преузета са интернета (са сајта Википедије или слично), већ је оригинална или указује на изворе одакле је ученик преузео материјале.

Уколико је задатак површно урађен, преузет са интернета, или је само преузет текст без критичког односа према садржају, уколико ученик не познаје тему довољно да би самостално о њој говорио, али је показао интересовање и урадио задатак, његов се одговор позитивно оцењује као урађен, али не добија оцену, већ се позитиван одговор води у педагошкој свесци наставника. Стална активност и **три** узастопно квалитетно урађена задатака оцењује се оценом одличан (5).

**Рад у групи:**

Формативна оцена за рад у групи иста је за све ученике у групи, осим уколико наставник није донео посебан поступак вредновања груног рада.

Формативна оцена за овај облик залагања пише се у педагошкој свесци. Знање стечено групним радом проверава се индивидуално и важи за целу тему, а не само за посебне радне задатке групе, и може се уписати у дневник рада.

|  |  |  |  |
| --- | --- | --- | --- |
| **Групни рад** | **Елементи процене** | | |
| **Ниво/оцена** | **Однос према раду** | **Познавање тематике** | **Решавање задатака** |
| ВИСОК | Ученик сарађује са свим члановима групе, уважава њихове потребе, пажљиво слуша друге, поштује договоре групе, не касни, своје обавезе извршава према договореној динамици. | Ученик поседује знања, показује спремност да прикупља нове информације, активно подстиче размену идеја и знања са члановима групе и уважава њихове идеје, често поставља питања која се односе на тему. | Ученик је у потпуности посвећен решавању задатака групе. Даје предлоге који воде ка успешном решавању задатака. |
| СРЕДЊИ | Ученик сарађује са члановима групе уз мање тешкоће, повремено има проблема у комуникацији, али их самостално решава, своје обавезе извршава уз подсећање и опомињање. | Ученик поседује извесна знања и повремено суделује у размени идеја, повремено поставља питања која се односе на тему. | Ученик уз помоћ наставника и/или осталих чланова групе учествује у решавању задатка. Ретко има предлоге како решавати задатак, али кад га добије ради по њему. Повремено има активности које не доприносе решавању задатка. |
| НИЗАК | Ученик повремено има сукобе у којима напада особе а не проблем, своје обавезе извршава ретко и делимично. | Ученик поседује мало знања и показује минималну спремност да прикупља нове информације, ретко суделује у размени идеја, ретко поставља питања која се односе на тему. | Ученик минимално доприноси решавању задатака. Нема предлоге како решавати задатке; када добије предлог, у минималној мери се укључује у решавање задатака. |
| НЕЗАДОВОЉАВАЈУЋИ | Ученик омета рад групе, доприноси неконструктивним сукобима и не извршава своје обавезе. | Ученик ништа не зна о теми и нема интересовање да сазна. Не учествује у размени идеја. Никад не поставља питања која се односе на тему | Ученик омета решавање задатка. |

ОШ „Илија Гарашанин“, Аранђеловац

Актив наставника српског језика и књижевности